Η αποκεντρικοποίηση λόγω του blockchain
μπορεί να επηρεάσει την κοινωνία με διάφορους τρόπους, συμπεριλαμβανομένης
της ισχύος που θα έχουν οι εταιρείες ενέργειας και οι κυβερνήσεις.
Τα blockchain είναι αμετάβλητα.
Το αρχείο που δημιουργείται δεν αλλάζει από κανέναν,
οπότε αυτά που μπαίνουν σε blockchain τα εμπιστευόμαστε και βασιζόμαστε
στην ακρίβειά τους. Αυτό έχει μεγάλη ισχύ σε έναν κόσμο γεμάτο μεγάλες απάτες,
σε έναν κόσμο έκθεσης της διαφθοράς και των καταχρήσεων παγκοσμίως.
Τα blockchain μας δίνουν μια χρηματοοικονομική υποδομή
που μπορούμε να αναπτύξουμε παντού, όταν ξεσπούν κρίσεις ή άλλα θέματα.
Κάποιες φορές απαιτείται χρόνος για τη μεταφορά χρημάτων σε ανθρώπους.
Αλλά με τις νέες τεχνολογίες, μπορούμε να χρηματοδοτήσουμε ολόκληρες περιοχές
και μέρη πιο γρήγορα, ακόμα και την επόμενη μέρα.
Συχνά, όταν δίνουμε σε άλλους ισχύ, αυτή η ισχύς χρησιμοποιείται εναντίον μας.
Με την τεχνολογία blockchain, όλα γίνονται για την επιστροφή της ισχύος
στο χρήστη, για την επιστροφή του ελέγχου στο χρήστη.
Όταν μπαίνετε στο Instagram, περιορίζεστε από τον αλγόριθμο
του Instagram ως προς το τι σας δείχνουν, πώς ανακαλύπτετε
νέο περιεχόμενο και πώς συναλλάσσεστε με την πλατφόρμα καθεαυτή.
Και πιστεύω πως αυτό λειτουργεί για πολλούς λόγους.
Κοιτώντας εμπρός, ωστόσο, πιστεύω πως η αποκεντρικοποίηση έχει
να παίξει ρόλο στη δημιουργία συστημάτων όπου οι χρήστες έχουν περισσότερο έλεγχο
επάνω στα δεδομένα τους, στο απόρρητο, και στο πώς αλληλεπιδρούν
με κάθε πλατφόρμα διαδικτυακά.
Ένα από τα πιο ενδιαφέροντα θέματα των κρυπτονομισμάτων είναι η καθολικότητά τους
Δεν υπάρχει κεντρική αρχή Bitcoin, οπότε μπορεί ο καθένας να το χρησιμοποιεί
χωρίς να πρέπει να εμπιστεύεται κάποια συγκεκριμένη κυβέρνηση
ή κάποια συγκεκριμένη κεντρική αρχή.
Υπάρχουν καλοί λόγοι για την ύπαρξη κεντρικοποιημένων οντοτήτων.
Αφενός, μπορούν να στηρίξουν οικονομικά ορισμένα είδη προστασίας
τα οποία δεν μπορεί μια αποκεντρικοποιημένη οντότητα.
Εάν δεν υπάρχει οντότητα
που να έχει τον έλεγχο, ή οντότητα που να προστατεύει,
λ.χ. από απάτες, όπως κάνουν οι τράπεζες, τότε οι καταναλωτές είναι ευάλωτοι
καθώς δεν υπάρχει κεντρική αρχή στην οποία να απευθυνθεί κάποιος.
Εάν χάσετε τα χρήματά σας, τέλος.
Οι επιθέσεις και οι κλοπές
φοβίζουν αρκετά όταν έχετε bitcoin, και αυτό πάντα θα είναι ένα θέμα.
Στην ουσία είναι θέμα με κάθε τι στη ζωή, με κάθε φυσική περιουσία.
Το Bitcoin καθεαυτό είναι μια φουσκωμένη απάτη.
Οπότε πιστεύω πως βλέπουμε πολλές απάτες για πολλούς διαφορετικούς λόγους.
Ο ένας είναι ότι είναι πραγματικά πολύπλοκο.
Είναι δύσκολο να καταλάβει κανείς τι συμβαίνει.
Η κυβέρνηση δεν έχει τον έλεγχο του τι ακριβώς συμβαίνει,
οπότε υπάρχει σύγχυση της κυβέρνησης και συνεπώς έλλειψη επίβλεψης.